**VÝZVA NA PREDLOŽENIE PONUKY**

na zákazku podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

1. **Identifikácia verejného obstarávateľa:**

Názov: Sociálna poisťovňa, ústredie

Sídlo: Ul. 29 augusta č. 8 a 10, 813 63 Bratislava

IČO: 30807484

DIČ: 2020592332

Kontaktná osoba: Mgr. Ján Böhmer

e-mail: [jan.bohmer@socpoist.sk](mailto:jan.bohmer@socpoist.sk)

Tel. č.: +421 906 179 846

1. **Názov predmetu zákazky:**

*Sociálna poisťovňa, ústredie – modernizácia areálu na Nevädzovej ulici v Bratislave – informačný systém*

1. **Stručný opis predmetu zákazky:**

Predmetom zákazky sú dodávka a montáž označení a navigácie prevádzkovej budovy Sociálnej poisťovne na Nevädzovej ul. 8 v Bratislave formou tabuliek, fólií a loga na základe nákresov, ktoré tvoria prílohu č. 1 tejto výzvy, vrátane výkazu výmer.

1. **Podrobný opis predmetu zákazky:**

Tabuľa – vstup do budovy Sociálnej poisťovne: otváracie hodiny a logo

Rozmer: 600x300 mm, 600x400 mm,

Materiál: kartáčovaná nerez hr. 2 mm

Farebnosť: modrá, červená, šedá

Logo Sociálnej poisťovne na recepcii

Rozmer: 1000x1000 mm,

Materiál: HPS / tvrdené PVC dosky hr.10 mm,

Farebnosť: modrá, červená, šedá

Navigácia budovy - prízemie

Materiál: PVC farba biela hr. 2 mm

Farebnosť: čierna, modrá

Navigácia na podlažiach

Rozmer: 1900x500 mm

Materiál: nepriehľadná fólia, bude umiestnená na sklo.

Číslovanie poschodí

Rozmer: výška 1000 mm

Materiál: HPS / tvrdené PVC dosky hr.10 mm

Informačná tabuľka miestností, číslovanie dverí, piktogramy

Montáž, doprava, zameranie skutkového stavu, grafické návrhy, výrobná dokumentácia, výroba, kompletizácia a likvidácia vzniknutého odpadu.

1. **Predpokladaná hodnota zákazky:**

**17.447,- eur bez DPH**

Verejný obstarávateľ si vyhradzuje právo neprijať takú ponuku uchádzača, ktorá presiahne predpokladanú hodnotu zákazky.

1. **Miesto plnenia predmetu zákazky:**

Sociálna poisťovňa, ústredie - Nevädzová 8, Bratislava.

1. **Obhliadka miesta plnenia predmetu zákazky:**

V prípade potreby obhliadky môže záujemca kontaktovať za účelom dohodnutia termínu obhliadky - Ing. Janu Fajnerovú, email: [jana.fajnerova@socpoist.sk](mailto:jana.fajnerova@socpoist.sk), tel. : +421 90617-1264, mobil: +421917 644 713

1. **Spoločný slovník obstarávania (CPV):**

|  |  |
| --- | --- |
| **Hlavný predmet** | |
| CPV kód | Opis CPV kódu |
| 30195000-2 | Tabule |
| **Doplňujúce predmety** | |
| CPV kód | Opis CPV kódu |
| 45450000-6 | Iné práce na kompletizácii a dokončievaní budov |
|  | |

1. **Lehota plnenia predmetu zákazky:**

Lehota na dodanie predmetu zákazky je najneskôr do 6 týždňov od podpísania zmluvy na dodávku a montáž informačného systému.

1. **Rozsah predmetu zákazky:**

Verejný obstarávateľ vyžaduje predložiť ponuku na celý predmet zákazky.

1. **Rozdelenie predmetu zákazky**:

Predmet zákazky nie je rozdelený na časti. Uchádzač musí predložiť ponuku na celý predmet zákazky.

1. **Variantné riešenie:**
   1. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.
   2. Ak súčasťou ponuky bude aj variantné riešenie, variantné riešenie nebude zaradené   
      do vyhodnocovania ponúk a bude sa naň hľadieť, akoby nebolo predložené.
2. **Komunikácia a vysvetľovanie**
   1. Komunikácia a výmena informácií (ďalej len „komunikácia“) medzi verejným obstarávateľom a záujemcami a uchádzačmi sa uskutočňuje spôsobom a prostriedkami, ktoré zabezpečia úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch, resp. v súlade   
      s ustanovením § 22 zákona. Ponuky možno otvoriť a ich obsah preskúmavať   
      až po uplynutí lehoty určenej na ich predloženie.
   2. Vzájomná komunikácia, poskytovanie vysvetlení a dorozumievanie medzi verejným obstarávateľom a záujemcami a uchádzačmi bude uskutočňovaná v slovenskom jazyku elektronicky.
   3. **Elektronická komunikácia prostredníctvom elektronickej pošty - e-mailu** bude uskutočňovaná v nasledovných postupových krokoch v procese verejného obstarávania, ktorých súčasťou sú úkony spojené s komunikáciou medzi verejným obstarávateľom   
      a záujemcom a uchádzačom:
3. zaslanie výzvy na predloženie ponuky záujemcom,
4. predkladanie ponuky podľa požiadaviek uvedených v tejto výzve na predloženie ponuky a v iných dokumentoch poskytnutých verejným obstarávateľom,
5. žiadosti o vysvetlenie k dokumentom potrebným na vypracovanie ponuky   
   a na preukázanie splnenia podmienok účasti zo strany záujemcov,
6. poskytnutie vysvetlení k dokumentom potrebným na vypracovanie ponuky   
   a na preukázanie splnenia podmienok účasti verejným obstarávateľom,
7. doplnenie informácií uvedených v dokumentoch potrebných na vypracovanie ponuky a na preukázanie splnenia podmienok účasti v súlade s ustanovením § 21 ods. 4 a 5 zákona,
8. vyhodnotenie ponúk v zmysle § 53 zákona,
9. vyhodnotenie splnenia podmienok účasti v zmysle § 40 zákona,
10. úkony verejného obstarávateľa súvisiace s § 57 zákona,
11. predĺženie lehoty viazanosti ponúk.
    1. **Pre účely elektronickej komunikácie** **prostredníctvom elektronickej pošty - e-mailu** je **kontaktná e-mailová adresa verejného obstarávateľa** uvedená v bode 1. tejto výzvy ([jan.bohmer@socpoist.sk](mailto:jan.bohmer@socpoist.sk)). **Uchádzač vo svojej ponuke uvedie   
       e-mailovú adresu, prostredníctvom ktorej bude verejný obstarávateľ v prípade potreby komunikovať s uchádzačom (bod 18. písm. a) tejto výzvy). Verejný obstarávateľ upozorňuje záujemcov, resp. uchádzačov, aby dôsledne, pravidelne a vo vlastnom záujme sledovali elektronickú poštu doručenú na kontaktnú   
       e-mailovú adresu uvedenú v ponuke. Za moment doručenia dokladov   
       a dokumentov podľa bodu 13.3 tejto výzvy sa považuje automaticky vygenerovaný e-mail s potvrdením o odoslaní danej e-mailovej správy.**
12. **Miesto a lehota na predkladanie ponuky:**
    1. Uchádzač predloží ponuku elektronickou poštou na adresu: [jan.bohmer@socpoist.sk](mailto:jan.bohmer@socpoist.sk)
    2. Lehota na predkladanie ponúk je stanovená do **20.05.2021 do 09:00 hod.** miestneho času.
    3. Ponuku je potrebné doručiť v lehote na predkladanie ponúk podľa bodu 14.2 tejto výzvy a elektronicky na adresu verejného obstarávateľa podľa bodu 14.1 tejto výzvy. Ponuku predloženú po uplynutí uvedenej lehoty na predkladanie ponúk verejný obstarávateľ nebude vyhodnocovať.
13. **Lehota viazanosti ponúk:**

Lehota viazanosti ponuky je verejným obstarávateľom stanovená **do 31.08.2021**.

1. **Jazyk ponuky:**

Ponuky, návrhy a ďalšie doklady a dokumenty vo verejnom obstarávaní sa predkladajú   
v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **Mena a ceny uvádzané v ponuke:** 
   1. Uchádzačom navrhovaná cena za predmet zákazy, uvedená v ponuke uchádzača, bude vyjadrená v eurách (EUR).
   2. Uchádzač stanoví cenu za predmet zákazky na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa zákon o cenách vykonáva.
   3. Ak je uchádzač platiteľom dane z pridanej hodnoty (ďalej len „DPH“), navrhovanú ponuková cenu uvedie v zložení:

* navrhovaná cena bez DPH
* sadzba DPH a výška DPH
* navrhovaná cena vrátane DPH.
  1. Ak uchádzač nie je platiteľom DPH, uvedie ponukovú cenu celkom. Skutočnosť, že nie je platiteľom DPH, uvedie v ponuke.
  2. V prípade, ak sa uchádzač, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky/zmluvy a cena sa nezvyšuje o príslušnú sadzbu DPH.
  3. Je výhradnou povinnosťou uchádzača, aby sa dôsledne oboznámil s touto výzvou a jej prílohami a inými dokumentmi poskytnutými verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb   
     a opomenutí jeho povinností.
  4. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zákazky. Všetky ceny predložené uchádzačom musia zohľadňovať primerané, preukázateľné náklady a primeraný zisk.
  5. V prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa. Ak je uchádzač identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento uchádzač nebude pri plnení zmluvy fakturovať DPH. Takýto uchádzač vo svojej ponuke musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Verejný obstarávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.
  6. Ponuková cena musí pokryť náklady na celý predmet zákazky tak, ako je to uvedené   
     vo výzve na predkladanie ponúk a v iných dokumentoch poskytnutých verejným obstarávateľom vrátane všetkých zliav, daní, cla, poplatkov, prípadných licenčných poplatkov, platieb vyberaných v rámci uplatňovania nesadzobných opatrení ustanovených osobitnými predpismi, ako aj iných nákladov súvisiacich s plnením predmetu zákazky napr. náklady na licencie tretích strán. Uchádzač nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny za predmet zákazky.
  7. Uchádzač vypracuje návrh uchádzača na plnenie kritérií podľa bodu 18.1 písm. b) uvedeného v tejto výzve.

1. **Obsah ponuky:**
   1. Ponuka musí obsahovať nasledovné dokumenty:
2. **Identifikačné údaje uchádzača** s uvedením kontaktnej osoby uchádzača (**e-mailová adresa na účely elektronickej komunikácie podľa bodu 13.3 tejto výzvy   
   na predloženie ponuky**, telefónne číslo), na ktorú sa môže verejný obstarávateľ obrátiť v prípade potreby vysvetlenia obsahu predloženej ponuky a fakturačných údajov.
3. **Návrh uchádzača na plnenie kritérií podľa prílohy č. 2 k tejto výzve**, ktorý bude podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch   
   v súlade s dokladom o oprávnení podnikať, t. j. podľa toho, kto za uchádzača koná navonok.
4. **Čestné vyhlásenie o neprítomnosti konfliktu záujmov vypracované podľa prílohy č. 3 k tejto výzve**, ktoré bude podpísané uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.
5. **Doklady a dokumenty preukazujúce splnenie podmienok účasti podľa   
   bodu 19. tejto výzvy.**
6. **Návrh zmluvy na dodávku a montáž informačného systému podpísaný uchádzačom,** ktorá tvorí Prílohu č. 5 tejto výzvy s uvedením ponukovej ceny,resp. návrhom na plnenie kritérií a s vyplnenými všetkými relevantnými prílohami podpísanými uchádzačom.
   1. **Všetky potvrdenia, doklady a iné dokumenty tvoriace ponuku požadované vo výzve na predloženie ponuky a v iných dokumentoch poskytnutých verejným obstarávateľom budú predložené ako kópie.**
7. **Podmienky účasti:**
   1. **Podmienky účasti podľa § 32 zákona týkajúce sa osobného postavenia**
      1. **§ 32 ods. 1 písm. e) zákona:** uchádzač preukáže, žeje oprávnený dodávať tovar, uskutočňovať stavebné práce alebo poskytovať službu.

**Uchádzač** v súlade s § 32 ods. 1 písm. e) a s § 32 ods. 2 písm. e) zákona **preukáže, že je oprávnený dodať tovar a poskytnúť službu, a to kópiou dokladu** **o oprávnení dodávať tovary a poskytovať služby, ktoré zodpovedajú predmetu zákazky.**

*V prípade preukazovania splnenia podmienky účasti týkajúcej sa osobného postavenia podľa § 32 ods. 1 písm. e) zákona výpisom z Obchodného registra Slovenskej republiky alebo výpisom zo Živnostenského registra Slovenskej republiky uchádzač nie je povinný v zmysle § 32 ods. 3 zákona tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy. Toto pravidlo platí pre hospodárske subjekty (uchádzačov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia podľa § 32 ods. 1 písm. e) zákona spôsobom podľa § 32 ods. 2 písm. e) zákona. Pokiaľ má uchádzač platný zápis v zozname hospodárskych subjektov, ktorý vedie Úrad pre verejné obstarávanie, doklad preukazujúci splnenie podmienky účasti podľa § 32 ods. 1 písm. e) zákona sa nevyžaduje.*

* + 1. **§ 32 ods. 1 písm. f) zákona: uchádzač preukáže, že nemá uložený zákaz účasti   
       vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.** **Túto podmienku účasti uchádzač** v súlade s § 32 ods. 2 písm. f) zákona **preukáže predložením kópie čestného vyhlásenia** podpísaným uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. **Vzor čestného vyhlásenia k podmienke účasti podľa § 32 ods. 1 písm. f) zákona je uvedený v prílohe č. 4 k tejto výzve.**
    2. Pokiaľ má uchádzač platný zápis v zozname hospodárskych subjektov, ktorý vedie Úrad pre verejné obstarávanie, uchádzač nie je povinný predkladať vyššie uvedené doklady. Verejný obstarávateľ bude pri vyhodnocovaní splnenia podmienok účasti osobného postavenia postupovať podľa § 32 ods. 2 zákona alebo § 152 zákona.

1. **Kritériá na vyhodnotenie ponúk:**
   1. Kritériom na vyhodnotenie ponuky **je najnižšia celková cena za predmet zákazky   
      v EUR s DPH** v zmysle § 44 ods. 3 písm. c) zákona.

**Cena pozostáva z:**

**Ceny za predmet zákazky** bez DPH ....................................................... EUR

**DPH 20%** ................................................................................................. EUR

**Ceny za predmet zákazky vrátane DPH ............................................... EUR**

**Slovom: ..................................................................................................... EUR**

* 1. Uchádzač na samostatnom liste predloží vypracovaný návrh uchádzača na plnenie kritérií určených verejným obstarávateľom na vyhodnotenie ponúk. **Návrh uchádzača na plnenie kritérií sa nachádza v prílohe č. 2 tejto výzvy.**
  2. Návrh uchádzača na plnenie kritérií (príloha č. 2 tejto výzvy) na predmet zákazky predložený v ponuke musí byť vyjadrený v EUR s DPH so zaokrúhlením maximálne   
     na dve desatinné miesta a musí byť vyšší ako nula.
  3. V kalkulácii ceny musia byť zahrnuté všetky náklady spojené s plnením predmetu zákazky podľa požiadaviek uvedených v prílohe č. 1 tejto výzvy, teda náklady na celý predmet zákazky tak, ako je to uvedené vo výzve na predkladanie ponúk a v iných dokumentoch poskytnutých verejným obstarávateľom vrátane všetkých zliav, daní, cla, poplatkov, prípadných licenčných poplatkov, platieb vyberaných v rámci uplatňovania nesadzobných opatrení ustanovených osobitnými predpismi, ako aj iných nákladov súvisiacich s plnením predmetu zákazky. Uchádzač nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny za predmet zákazky.
  4. Pravidlá na uplatnenie kritérií a spôsob vyhodnotenia ponúk podľa jediného kritéria:

Úspešným uchádzačom sa stane ten uchádzač, ktorého ponuka sa na základe pravidiel   
na uplatnenie kritéria na vyhodnotenie ponúk umiestni na prvom mieste, t. j. uchádzač   
s najnižšou celkovou cenou za predmet zákazky v EUR s DPH. Ostatné ponuky budú zoradené vzostupne podľa výšky ponúkanej celkovej ceny za predmet zákazky v EUR   
s DPH, t. j. ponuke s najvyššou celkovou cenou za predmet zákazky bude priradené najvyššie poradové číslo.

1. **Spôsob vzniku záväzku:**

Verejný obstarávateľ uzatvorí s úspešným uchádzačom zmluvu na dodávku a montáž informačného systému. Návrh zmluvy na dodávku a montáž informačného systému tvorí prílohu č. 5 tejto výzvy a obsahuje požiadavky verejného obstarávateľa, ktoré nie je prípustné meniť a v plnom rozsahu musia byť obsahom uzatvorenej dohody.

1. **Mimoriadne nízka ponuka**

Ak uchádzač predloží mimoriadne nízku ponuku, verejný obstarávateľ bude postupovať   
v súlade s § 53 zákona. Verejný obstarávateľ bude oprávnený postupovať primerane ako pri mimoriadne nízkej ponuke aj v prípade, ak má pochybnosti o predložených návrhoch na plnenie kritérií.

1. **Konflikt záujmov**
   1. Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
   2. Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jeho nestrannosti a nezávislosti v súvislosti s verejným obstarávaním.
   3. Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby   
      z procesu prípravy alebo realizácie verejného obstarávania alebo úprava jej povinností   
      a zodpovedností s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, verejný obstarávateľ v súlade s § 40 ods. 6 písm. f) zákona vylúči uchádza z tohto verejného obstarávania.
   4. Verejný obstarávateľ v rámci opatrení podľa predchádzajúceho bodu požaduje, aby záujemca, resp. uchádzač vo všetkých fázach procesu verejného obstarávania postupoval tak, aby nedošlo k vzniku konfliktu záujmov spôsobom podľa prílohy č. 3 tejto výzvy na predloženie ponuky. Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov.
   5. Uchádzač je povinný bezodkladne po tom, ako sa dozvie o konflikte záujmov alebo   
      o možnosti jeho vzniku, informovať o tejto skutočnosti verejného obstarávateľa.
2. **Ďalšie informácie:**
   1. Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.
   2. Ponuky uchádzačov sa uchádzačom nevracajú. Zostávajú ako súčasť dokumentácie tohto verejného obstarávania.
   3. Všetky doklady a dokumenty postačuje v ponuke predložiť ako kópie pokiaľ nie je určené inak.
   4. Ponuka musí byť vyhotovená v písomnej forme, ktorá zabezpečí trvalé zachytenie jej obsahu a to písacím strojom alebo tlačiarenským výstupným zariadením výpočtovej techniky, perom s nezmazateľným atramentom a pod., ktorej obsah je čitateľný.
   5. Ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými v tejto výzve.
   6. Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa tohto verejného obstarávania uvedené vo výzve na predloženie ponuky a v iných dokumentoch poskytnutých verejným obstarávateľom.

..................................................

Ing. Vasil Penev

Poverený vykonávaním funkcie riaditeľa sekcie ekonomiky

Prílohy:

Príloha č. 1: Podrobný opis predmetu zákazky

Príloha č. 2: Návrh uchádzača na plnenie kritérií

Príloha č. 3: Čestné vyhlásenie o neprítomnosti konfliktu záujmov

Príloha č. 4: Čestné vyhlásenie k podmienke účasti podľa § 32 ods. 1 písm. f) zákona

Príloha č. 5 Zmluva na dodávku a montáž informačného systému

### 

### Príloha č. 1 výzvy na predloženie ponuky – Podrobný opis predmetu zákazky

**PODROBNÝ OPIS PREDMETU ZÁKAZKY**

Tabuľa – vstup do budovy Sociálnej poisťovne: otváracie hodiny a logo

Rozmer: 600x300 mm, 600x400 mm,

Materiál: kartáčovaná nerez hr. 2 mm

Farebnosť: modrá, červená, šedá

Logo Sociálnej poisťovne na recepcii

Rozmer: 1000x1000 mm,

Materiál: HPS / tvrdené PVC dosky hr.10 mm,

Farebnosť: modrá, červená, šedá

Navigácia budovy - prízemie

Materiál: PVC farba biela hr. 2 mm

Farebnosť: čierna, modrá

Navigácia na podlažiach

Rozmer: 1900x500 mm

Materiál: nepriehľadná fólia, bude umiestnená na sklo

.

Číslovanie poschodí

Rozmer: výška 1000 mm

Materiál: HPS / tvrdené PVC dosky hr.10 mm

Informačná tabuľka miestností, číslovanie dverí, piktogramy

Montáž, doprava, zameranie skutkového stavu, grafické návrhy, výrobná dokumentácia, výroba, kompletizácia a likvidácia vzniknutého odpadu.

Podrobná dokumentácia je prístupná na internetovej stránke: <https://www.socpoist.sk/-ycg/69568s>

### Príloha č. 2 výzvy na predloženie ponuky – Návrh uchádzača na plnenie kritérií

V prípade, ak uchádzač nie je platiteľom DPH, uvedie navrhovanú cenu celkom (cenu vrátane DPH).

Skutočnosť, že nie je platiteľom DPH, uchádzač uvedie v ponuke.

NÁVRH UCHÁDZAČA NA PLNENIE KRITÉRIÍ

**Obchodné meno uchádzača:**

**Adresa alebo sídlo uchádzača:**

**Predmet zákazky:** *Sociálna poisťovňa, ústredie – modernizácia areálu na Nevädzovej ulici v Bratislave – informačný systém*

|  |  |  |  |  |  |
| --- | --- | --- | --- | --- | --- |
| p. č. | Názov kritéria | Návrh na plnenie kritéria v EUR bez DPH | Sadzba DPH v % | Výška DPH v EUR | **Návrh na plnenie kritéria s DPH v EUR** |
| 1. | Celková cena za predmet zákazky *Sociálna poisťovňa, ústredie – modernizácia areálu na Nevädzovej ul. 8 v Bratislave – informačný systém* |  |  |  |  |

Celková cena za predmet zákazky bude vyjadrená ako súčet cien položiek uvedených v podrobnej cenovej kalkulácii.

Vyhlasujem, že ponúknutá celková cena za predmet zákazky zahŕňa všetky požiadavky verejného obstarávateľa uvedené vo výzve na  predloženie ponuky a obsahuje všetky náklady súvisiace s uskutočnením predmetu zákazky.

V ... dňa XX.XX.2021

................................................

meno a priezvisko,

funkcia, podpis\*\*

\* v prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa (viď. bod 17.8 výzvy na predloženie ponuky).

\*\* Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 3 výzvy na predloženie ponuky** – **Čestné vyhlásenie o neprítomnosti konfliktu záujmov**

ČESTNÉ VYHLÁSENIE O NEPRÍTOMNOSTI KONFLIKTU ZÁUJMOV

**Obchodné meno uchádzača:**

zastúpený

**meno a priezvisko štatutárneho zástupcu:**

ako uchádzač, ktorý predložil ponuku do verejného obstarávania na predmet zákazky „*Sociálna poisťovňa, ústredie – modernizácia areálu na Nevädzovej ul. 8 v Bratislave – informačný systém“* ďalej len „zákazka“) vyhláseného verejným obstarávateľom Sociálna poisťovňa, ústredie, Ul. 29. augusta 8 a 10, 831 63 Bratislava (ďalej len „verejný obstarávateľ“) výzvou na predloženie ponuky

**čestne vyhlasujem, že**

v súvislosti s uvedeným postupom zadávania zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 4 výzvy na predloženie ponuky – Čestné vyhlásenie k podmienke účasti podľa § 32 ods. 1 písm. f) zákona**

ČESTNÉ VYHLÁSENIE

**Obchodné meno uchádzača:**

zastúpený

**meno a priezvisko štatutárneho zástupcu:**

**týmto** v súlade s § 32 ods. 1 písm. f) v nadväznosti na § 32 ods. 2 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**čestne vyhlasujem, že**

nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 5 výzvy na predloženie ponuky –**

**Zmluva**

**na dodávku a montáž informačného systému**

uzatvorená podľa § 269 ods. 2 zákona č. 513/1991 Zb. Obchodného zákonníka

v znení neskorších predpisov

**Čl. I**

**Zmluvné strany**

**Objednávateľ:** Sociálna poisťovňa

Sídlo: Ul. 29. augusta 8 a 10

813 63 Bratislava

Štatutárny orgán: Ing. Juraj Káčer

generálny riaditeľ Sociálnej poisťovne

IČO: 30 807 484

DIČ: 2020592332

Bankové spojenie: Štátna pokladnica

IBAN: SK40 8180 0000 0070 0016 4314

SWIFT: SPSRSKBA

(ďalej len „objednávateľ“)

a

**Dodávateľ:**

Sídlo:

V mene dodávateľa koná:

IČO:

DIČ:

IČ DPH:

Bankové spojenie:

IBAN:

SWIFT:

Zapísaný v .....................................

(ďalej len „dodávateľ“)

(spolu aj ako „zmluvné strany“)

**Čl. II**

**Východiskové podklady**

Východiskovým podkladom na uzavretie tejto zmluvy na dodávku a montáž informačného systému podľa § 269 ods. 2 Obchodného zákonníka v znení neskorších predpisov (ďalej len „zmluva“) je ponuka dodávateľa zo dňa ............, predložená v rámci zadávania zákazky s nízkou hodnotou podľa § 5 ods. 4  a §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky „Sociálna poisťovňa, ústredie – modernizácia areálu na Nevädzovej ul. 8 v Bratislave – informačný systém“.

**Čl. III**

**Predmet zmluvy**

1. Predmetom tejto zmluvy je dodávka a montáž informačného systému (ďalej aj „predmet zmluvy“ alebo „tovar“) na mieste plnenia. Súčasťou predmetu zmluvy je aj spracovanie výrobnej dokumentácie (ak bude potrebná), kompletizácia, dodávka, doprava a montáž tovaru v miestnostiach nachádzajúcich sa v budove Sociálnej poisťovne na Nevädzovej ul. 8 v Bratislave na základe objednávok a usmernenia objednávateľa za podmienok definovaných v tejto zmluve.

2. Špecifikácia, predpokladané množstvá a cenová kalkulácia predmetu zmluvy, sú uvedené v prílohe č. 1 k tejto zmluve. Výkresová dokumentácia (technická špecifikácia) predmetu zmluvy je uvedená v prílohe č. 2 k tejto zmluve.

3. Súčasťou dodávaného tovaru musia byť návody na údržbu v súlade so všeobecne záväznými právnymi predpismi.

4. Z tejto zmluvy pre dodávateľa nevyplýva povinnosť tovar dodať a pre objednávateľa nevyplýva povinnosť tovar objednať a kúpiť. Táto zmluva sa plní na základe písomných objednávok objednávateľa.

5. Konkrétne množstvá, špecifikácia tovarov a miesto plnenia špecifikované v tejto zmluve budú uvedené objednávateľom v jednotlivých objednávkach v súlade s podmienkami upravenými v tejto zmluve a v jednotkových cenách uvedených v prílohe č. 1 k tejto zmluve. Objednávku schvaľuje a podpisuje zodpovedný zástupca objednávateľa podľa Kompetenčného poriadku objednávateľa.

6. Dodávateľ sa zaväzuje dodávať tovar objednávateľovi na základe objednávok riadne a včas v dohodnutej kvalite, množstve, druhu, rozmeroch a cene a objednávateľ sa zaväzuje takýto tovar od dodávateľa prevziať a zaplatiť zaň cenu dohodnutú v súlade s touto zmluvou.

7. Objednávateľ nie je povinný objednávať celý rozsah definovaného predmetu zmluvy uvedeného v bode 2 tohto článku zmluvy a v prílohe č. 1. Dodávateľ sa zaväzuje uvedené právo objednávateľa akceptovať.

8. Dodaný tovar alebo jeho časť môže objednávateľ odmietnuť prevziať, ak objednávateľ zistí preukázateľné vady dodaného tovaru, nedostatočnú kvalitu tovaru a montáže, rozdiel v druhu, rozmeroch alebo v množstve dodaného tovaru a zámenu tovaru v porovnaní s objednávkou a tiež v prípade, ak tovar nie je dodaný za dohodnutú cenu.

**Čl. IV**

**Miesto, množstvo, lehota a spôsob plnenia**

1. Miestom plnenia predmetu zmluvy je budova Sociálnej poisťovne na Nevädzovej ul. 8 v Bratislave. Miestnosti pre dodanie predmetu zmluvy sa nachádzajú na prízemí a poschodiach 1 až 12 uvedenej budovy.

2. Predpokladané množstvá tovaru sú uvedené v prílohe č. 1 k tejto zmluve.

3. Dodávateľ sa zaväzuje dodať a namontovať tovar v mieste plnenia, a to najneskôr do ôsmich (8) týždňov odo dňa doručenia písomnej objednávky (e-mailom) objednávateľom, ak sa zmluvné strany nedohodnú inak v objednávke. Spolu s dodaním a namontovaním tovaru dodávateľ odovzdá objednávateľovi aj doklady potrebné na prevzatie a užívanie predmetu zmluvy.

4. Dodanie tovaru bude uskutočňované v pracovné dni, prípadne v sobotu a v čase dohodnutom vopred medzi objednávateľom a dodávateľom.

5. Objednávky bude objednávateľ zasielať dodávateľovi e-mailom na e-mailovú adresu ........................... Dodávateľ sa zaväzuje potvrdiť prijatie každej objednávky objednávateľa vyhotovenej a doručenej v súlade s touto zmluvou, zaslaním e-mailu s textom „potvrdzujem objednávku č. ........“ objednávateľovi na jeho e-mailovú adresu ............................ a to bez zbytočného odkladu, najneskôr však do 3 dní odo dňa jej doručenia.

6. Doručením objednávky podľa tejto zmluvy a jej potvrdením vznikne záväzok dodávateľa dodať a namontovať objednávateľovi objednaný tovar, previesť na neho vlastnícke právo k tovaru a záväzok objednávateľa objednaný tovar prevziať a zaplatiť dodávateľovi dohodnutú cenu.

7. Objednávateľ uvedie v objednávke údaje, ktoré sú nevyhnutné na jej splnenie, a to najmä:

a) špecifikáciu/názov tovaru, množstvo v kusoch, veľkosť,

b) identifikačné údaje zmluvných strán, číslo objednávky, dátum vystavenia objednávky a podpis zodpovedného zástupcu objednávateľa podľa Kompetenčného poriadku Sociálnej poisťovne,

c) lehotu plnenia, ak sa dohodne iná ako je v bode 3 tohto článku zmluvy,

d) iné podmienky zabezpečenia predmetu zmluvy, resp. iné náležitosti, ak vyplývajú z tejto zmluvy.

8. Dodávateľ má povinnosť bez zbytočného odkladu upozorniť objednávateľa na nevhodnú povahu pokynov daných objednávateľom (napr. chybná objednávka alebo údaj v nej).

9. Dodávateľ je povinný spresniť deň a hodinu dodania a montáže predmetu plnenia, resp. jeho časti telefonicky, e-mailom minimálne jeden deň pred dodaním tovaru a tento termín musí písomne objednávateľ e - mailom potvrdiť.

10. V prípade neoznámenia termínu dodávky tovaru, objednávateľ nie je povinný prevziať dodávku v deň doručenia, ale až v nasledujúci pracovný deň. Všetky náklady spojené s odmietnutím prevzatia neoznámenej dodávky znáša dodávateľ.

11. Dodanie a montáž tovaru objednávateľovi uskutoční dodávateľ v dohodnutej špecifikácii, termínoch, cene, množstvách a rozmeroch. Dopravu na miesto plnenia do jednotlivých miestností vrátane vykládky predmetného tovaru a montáže, určeného podľa usmernenia objednávateľa v objednávke, a tiež dodanie návodov určených výrobcom na použitie (resp. údržbu) zabezpečuje dodávateľ na vlastné náklady a nesie plnú zodpovednosť za škody na ňom vzniknuté (strata, zničenie a poškodenie tovaru) až do okamihu jeho riadneho odovzdania objednávateľovi. Súčasťou predmetu zmluvy je aj odvoz stavebného odpadu na skládku, jeho likvidácia a poplatok za uloženie odpadu, odvoz a likvidácia obalov, priebežné čistenie staveniska a priestorov dotknutých predmetnou činnosťou.

12. Dodávka a montáž na základe objednávky sa považuje za splnenú písomným odovzdaním a prevzatím predmetu, pri ktorom objednávateľ, ktorý vykoná fyzickú kontrolu druhu, kvality, rozsahu množstva, rozmerov a ceny. Predmet objednávky sa bude preberať na základe dodacieho listu.

13. Objednávateľ je povinný dodaný a namontovaný tovar riadne prevziať a bez zbytočného odkladu potvrdiť dodávateľovi jeho prevzatie na samostatný doklad (dodací list, prepravný list a pod.).

14. Dodávateľ zodpovedá za to, že tovar dodaný objednávateľovi má obvyklé vlastnosti, vyplývajúce zo špecifikácie a je spôsobilý na použitie na dohodnutý účel.

15. V prípade potreby, pred zaslaním písomnej objednávky, môže sa medzi zmluvnými stranami uskutočniť písomná konzultácia, týkajúca sa predmetu tejto objednávky.

16. Dodávateľ na požiadanie poskytne objednávateľovi všetky podklady súvisiace s predmetom zmluvy, ako aj výsledky kvality, resp. atesty na dodaný tovar.

17. Objednávateľ si súčasne vyhradzuje právo neobjednať celé predpokladané množstvo tovaru uvedené v prílohe č. 1 k tejto zmluve. Dodávateľ sa zaväzuje uvedené právo objednávateľa akceptovať. Neobjednanie objednávateľom v celom rozsahu a množstve tovaru nezakladá právo dodávateľa uplatniť si nárok na náhradu škody a ani od zmluvy odstúpiť.

**Čl. V**

**Cena**

1. Cena za predmet zmluvy je stanovená dohodou zmluvných strán v EUR, v súlade sozákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z o cenách v znení neskorších predpisov. Cenová kalkulácia, špecifikácia a predpokladané množstvo predmetu zmluvy vrátane prípadných množstevných a iných zliav je uvedená v prílohe č. 1 k zmluve.
2. Celková cena za predmet zmluvy počas platnosti je :

Celková cena bez DPH: ...................................... EUR

Sadzba DPH 20 % a výška DPH: ...................................... EUR

Celková cena vrátane DPH: ...................................... EUR

Slovom: ....................... eur .......centov s DPH

Celková zmluvná cena bola určená ako maximálna predpokladaná hodnota všetkých plnení, ktoré sa predpokladajú počas platnosti a účinnosti zmluvy. Objednávateľ si vyhradzuje právo nevyčerpať celkovú cenu za predmet zmluvy a dodávateľ sa zaväzuje uvedené právo objednávateľa akceptovať.

*Ak je dodávateľ platcom DPH, uvedie celkovú cenu za predmet zmluvy s DPH. DPH bude účtovaná v aktuálnej sadzbe podľa všeobecne záväzných právnych predpisov, platných v čase zdaniteľného plnenia.*

*Ak dodávateľ nie je platcom DPH, uvedie celkovú zmluvnú cenu za predmet zmluvy bez DPH a na skutočnosť, že nie je platcom DPH upozorní. V prípade, ak sa dodávateľ počas plnenia predmetu zmluvy stane platcom DPH, táto skutočnosť nie je dôvodom na zmenu dohodnutej ceny za predmet zmluvy a cena sa nezvyšuje o príslušnú sadzbu DPH.*

*V prípade dodávateľa z iného štátu ako Slovenskej republiky, je dodávateľ povinný uviesť celkovú cenu pre objednávateľa vrátane všetkých daňových povinností objednávateľa. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení zmluvy fakturovať DPH. Takýto dodávateľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.*

*(v zmluve sa uvedie len aktuálna alternatíva)*

3. Celková cena za predmet zmluvy je daná súčtom cien za jednotlivé položky predmetu zmluvy, ktoré sú stanovené súčinom jednotkových cien a predpokladaného množstva za obdobie 12 mesiacov uvedeného v prílohe č. 1 k zmluve.

4. Celková cena za predmet zmluvy podľa prílohy č. 1 k tejto zmluve obsahuje všetky náklady dodávateľa spojené s plnením predmetu zmluvy, spracovanie výrobnej dokumentácie (ak bude potrebná), výrobu, kompletizáciu, dopravu a vykládku tovaru na určené miesto plnenia, odvoz a likvidáciu vzniknutého odpadu, prípadne dodanie návodov určených výrobcom na použitie tovaru) vrátane všetkých zliav, ktoré poskytuje dodávateľ na tovar (aj množstevných) a tiež všetky dane, clá, poplatky, platby vyberané v rámci uplatňovania nesadzobných opatrení ustanovené osobitnými predpismi, ako aj iné náklady súvisiace s plnením predmetu zmluvy.

5. Dodávateľovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zmluvy.

**Čl. VI**

**Platobné podmienky**

1. Zmluvné strany sa dohodli, že úhrada za predmet zmluvy bude realizovaná formou bezhotovostného platobného styku bez zálohovej platby na základe čiastkového plnenia predmetu zmluvy.

2. Úhrada ceny za jednotlivé čiastkové plnenia predmetu zmluvy, na základe písomných objednávok, bude realizovaná priebežne na základe samostatného daňového dokladu – faktúry. Dodávateľovi vznikne právo na vystavenie faktúry dňom riadneho a včasného dodania predmetu zmluvy na základe jednotlivých objednávok, odsúhlasených a potvrdených oprávnenými zástupcami oboch zmluvných strán.

3. Faktúra musí obsahovať názvy, druhy, množstvá a rozmery jednotlivých tovarov, jednotkové ceny a fakturovanú sumu za jednotlivé druhy tovaru, sadzbu DPH v % a výšku DPH v EUR, celkovú fakturovanú sumu v EUR bez DPH a celkovú fakturovanú sumu v EUR s DPH. Prílohou faktúry bude/ú kópia/e dodacieho/dodacích listu/listov potvrdených objednávateľom v jednotlivých miestach plnenia alebo iný doklad o vykonaní predmetu zmluvy.

4. Objednávateľ je oprávnený započítať akúkoľvek svoju i nesplatnú pohľadávku, ktorú má voči dodávateľovi, s pohľadávkou, i nesplatnou, ktorá vznikne z tejto zmluvy dodávateľovi. Zápočet pohľadávok môže objednávateľ uplatniť pri úhrade faktúry dodávateľa.

5. Splatnosť faktúry je najneskôr do 30 dní odo dňa jej doručenia do podateľne objednávateľa.

6. Dodávateľ sa zaväzuje vyhotovenú faktúru zaslať listinne poštou a súčasne v textovo čitateľnom súbore vo formáte PDF elektronicky na e-mailovú adresu objednávateľa [faktury@socpoist.sk](mailto:faktury@socpoist.sk), a to bezodkladne po jej vystavení. Takto predložená faktúra nesmie byť vo forme obrázku, ale musí byť strojovo čitateľná Dodávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe na e-mailovú adresu objednávateľa. Miestom doručenia faktúry v listinnej forme je Sociálna poisťovňa, ústredie, Ul. 29. augusta 8 a 10, 813 63 Bratislava. Všetky faktúry vyplývajúce z tejto zmluvy a objednávky podliehajú povinnosti zverejnenia zo strany objednávateľa.

7. Dodávateľom vystavená faktúra ako daňový doklad musí byť vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu aj v elektronickej podobe na e-mailovú adresu uvedenú v predchádzajúcom bode tohto článku zmluvy.

8. Zmluvné strany sa dohodli, že objednávateľ má právo znížiť cenu/jej časť o hodnotu zmluvnej pokuty dohodnutej v zmluve, uplatnenej objednávateľom voči dodávateľovi.

**Čl. VII**

**Vlastnícke právo a prechod nebezpečenstva škody na tovare**

1. Objednávateľ nadobudne vlastnícke právo k tovaru dňom riadneho splnenia záväzku, t. j. písomným odovzdaním a prevzatím predmetu zmluvy na dodacom liste a zároveň po zaplatení ceny.

2. Nebezpečenstvo škody na predmete zmluvy prechádza na objednávateľa okamihom podpísania dodacieho listu podľa čl. IV body 12 a 13 zmluvy.

**Čl. VIII**

**Zodpovednosť za vady, záruka za akosť tovaru a záručná doba**

1. Dodávateľ sa zaväzuje, že dodá tovar, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom.
2. Dodávateľ sa zaväzuje, že tovar v čase odovzdania objednávateľovi a počas stanovenej záručnej doby bude mať vlastnosti stanovené dohodnutými parametrami.
3. Ak má tovar vady už v čase odovzdania a preberania, objednávateľ tovar neprevezme a vráti ho dodávateľovi, ktorý je povinný vady odstrániť do troch (3) pracovných dní, ak sa zmluvné strany v konkrétnom prípade s prihliadnutím na charakter vád nedohodnú inak. Do času, kým dodávateľ nedodá a nenamontuje tovar bez vád, je v omeškaní s dodaním tovaru.
4. Dodávateľ zodpovedá za vady, ktoré má tovar v okamihu, keď prechádza nebezpečenstvo škody na tovare na objednávateľa a za vady tovaru, ktoré sa vyskytnú po prevzatí tovaru v záručnej dobe.
5. Dodávateľ preberá záväzok za záruku za akosť dodaného tovaru a montáž, pričom dĺžka záručnej doby na jednotlivé tovary je 24 mesiacov. Záručná doba začne plynúť odo dňa dodania tovaru objednávateľovi a jeho prevzatia na základe dodacieho listu.
6. Práva zo zodpovednosti za vady, ktoré sa vyskytnú v záručnej dobe musí objednávateľ uplatniť u dodávateľa v záručnej dobe, inak zanikajú.
7. Objednávateľ je povinný vady tovaru bez zbytočného odkladu po ich zistení písomne oznámiť dodávateľovi (reklamácia). V oznámení o vadách tovaru musí objednávateľ vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
8. Dodávateľ sa zaväzuje, že vybaví reklamáciu objednávateľa bez zbytočného odkladu, najneskôr do piatich (5) pracovných dní po doručení správy o vadách tovaru tak, že za reklamovaný tovar dodá nový tovar bez vád, ktorý je určený na ten istý účel.
9. Objednávateľ je povinný umožniť dodávateľovi prístup do priestorov, kde sa budú záručné vady odstraňovať.
10. Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom, alebo ak zhotoviteľ v dohodnutom termíne vady neodstráni.
11. Pri zodpovednosti za vady sa zmluvné strany budú riadiť ustanoveniami § 422 a nasl. Obchodného zákonníka.
12. Dodávateľ nezodpovedá za vady, ktoré boli spôsobené neodborným nakladaním s tovarom.
13. Nebezpečenstvo škody na predmete zmluvy, ako aj na veciach a materiáloch, potrebných na zhotovenie predmetu zmluvy, bude znášať dodávateľ až do času zápisničného prevzatia predmetu zmluvy objednávateľom.
14. Dodávateľ preberá plnú zodpovednosť za straty alebo škody na majetku, zranenie osôb alebo ich usmrtenie, ktoré môžu nastať počas plnenia predmetu zmluvy a ako ich dôsledok.
15. Dodávateľ je povinný pri realizácii predmetu zmluvy dbať na to, aby nedošlo vplyvom jeho činnosti k poškodeniu budovy, resp. majetku objednávateľa. Prípadné škody, ktoré by vznikli zanedbaním jeho povinností, bude hradiť dodávateľ.

**Čl. IX**

**Zmluvné pokuty, úrok z omeškania a náhrada škody**

1. V prípade omeškania dodávateľa s dodaním a montážou tovaru vrátane poskytnutia súvisiacich služieb v termíne dohodnutom v čl. IV bode 3 zmluvy alebo v termíne uvedenom v objednávke, je objednávateľ oprávnený uplatniť si nárok na zmluvnú pokutu vo výške 50 EUR za každý, aj začatý deň omeškania. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.

2. V prípade, ak je dodávateľ v omeškaní s vybavením oprávnenej reklamácie alebo ak za reklamovaný tovar nedodá nový tovar podľa čl. VIII bodu 8 zmluvy, objednávateľ je oprávnený uplatniť si nárok na zmluvnú pokutu vo výške 50 EUR za každý deň omeškania. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.

3. V prípade dodania vadného tovaru, okrem nárokov z vád tovaru upravených v § 436 Obchodného zákonníka, je objednávateľ oprávnený uplatniť si nárok na zmluvnú pokutu vo výške 10 EUR za každú vadu každého tovaru. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.

4. V prípade omeškania objednávateľa s úhradou faktúry v dohodnutej lehote, je dodávateľ oprávnený uplatniť si nárok na úrok z omeškania maximálne vo výške určenej nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády č. 303/2014 Z. z. Takto uplatnený úrok z omeškania je objednávateľ povinný uhradiť do tridsať (30) dní odo dňa doručenia jeho vyúčtovania na základe faktúry.

5. Uhradením zmluvných pokút nezaniká nárok objednávateľa na náhradu škody, ktorá prevyšuje výšku zmluvnej pokuty.

6. Pri nebezpečenstve škody na predmete zmluvy platia ustanovenia § 455 a nasl. Obchodného zákonníka.

7. V súlade s § 364 Obchodného zákonníka sa zmluvné strany dohodli na započítaní vzájomných pohľadávok. Objednávateľ je oprávnený započítať zmluvné pokuty podľa tohto článku zmluvy proti cene príslušnej objednávky/objednávok.

8. V prípade vzniku škody porušením povinností vyplývajúcich z tejto zmluvy budú zmluvné strany postupovať v súlade s príslušnými ustanoveniami Obchodného zákonníka.

9. Úhradou zmluvnej pokuty sa dodávateľ nezbavuje povinnosti pokračovať v plnení predmetu zmluvy, ani nahradiť škodu, ktorá porušením povinností vznikla.

**Čl. X**

**Skončenie zmluvy**

1. Zmluva môže skončiť:

1. uplynutím doby, na ktorú bola uzavretá, alebo vyčerpaním celkovej ceny dohodnutej v čl. V bode 2 tejto zmluvy s DPH, podľa toho, ktorá skutočnosť nastane skôr,
2. písomnou dohodou zmluvných strán,
3. výpoveďou ktorejkoľvek zo zmluvných strán,

d) odstúpením od zmluvy ktoroukoľvek zo zmluvných strán..

2. Zmluva môže byť skončená písomnou dohodou zmluvných strán alebo výpoveďou ktoroukoľvek zmluvnou stranou aj bez uvedenia dôvodu. Zmluvné strany sa dohodli na jednomesačnej výpovednej lehote, ktorá začne plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.

3. Vypovedaním zmluvy nevzniknú objednávateľovi žiadne dodatočné záväzky voči dodávateľovi.

4. Objednávateľ môže od zmluvy odstúpiť:

a) v prípade podstatného porušenia tejto zmluvy dodávateľom; za podstatné porušenie zmluvných povinností sa považuje:

* dodanie tovaru, ktorý nebude spĺňať požadované množstvo, kvalitu, parametre, cenu alebo podmienky špecifikované v prílohe č. 1 k tejto zmluve na základe objednávky,
* omeškanie dodávateľa s dodávkou tovaru (o viac ako 30 dní) na základe objednávky,
* opakované omeškanie (viac ako 2 krát) s odstránením prípadných vád predmetu zmluvy dohodnutým spôsobom,
* neakceptovanie objednávky zo strany dodávateľa,

b) v prípade nepodstatného porušenia zmluvy dodávateľom, len ak dodávateľ nesplní svoju povinnosť ani v dodatočne primeranej lehote, ktorá mu bola poskytnutá,

c) v prípade opakovaného porušenia akýchkoľvek povinností dodávateľom, ktoré vyplývajú z ustanovení tejto zmluvy alebo z ustanovení všeobecne záväzných právnych predpisov, za opakované sa považuje preukázateľné porušenie dvakrát a viackrát.

d) podľa § 19 zákona o verejnom obstarávaní alebo ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní.

Odstúpeniu od zmluvy musí predchádzať upozornenie dodávateľa na neplnenie zmluvných povinností a na možnosť skončenia tejto zmluvy odstúpením.

5. Dodávateľ môže od tejto zmluvy odstúpiť v prípade, ak je objednávateľ v omeškaní s úhradou riadne vystavenej faktúry o viac ako 30 dní odo dňa jej doručenia do podateľne objednávateľa. Odstúpeniu od zmluvy musí predchádzať upozornenie na neplnenie platobných povinností objednávateľa a na možnosť ukončenia tejto zmluvy odstúpením.

6. Odstúpenie musí byť uskutočnené písomnou formou a bude účinné dňom jeho doručenia druhej zmluvnej strane a musí v ňom byť uvedený konkrétny dôvod odstúpenia, inak je neplatné. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci.

7. Pod vyššou mocou sa rozumejú okolnosti, ktoré nastanú po uzavretí zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť budú dodávateľovi alebo objednávateľovi brániť v plnení povinností podľa tejto zmluvy, bude zmluvná strana dotknutá vyššou mocou zbavená zodpovednosti za čiastočné alebo úplné nesplnenie záväzkov vyplývajúcich z tejto zmluvy primerane počas doby, po ktorú pôsobili tieto okolnosti.

8. Dodávateľ nepostúpi bez predchádzajúceho písomného súhlasu objednávateľa ani inak neprevedie práva a povinnosti vyplývajúce z tejto zmluvy v celku ani v jej časti inému subjektu a nepostúpi časť alebo celkovú výšku svojich pohľadávok na tretiu osobu.

9. Skončením zmluvy zanikajú všetky práva a povinnosti zmluvných strán vyplývajúce zo zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku na zaplatenie dohodnutej pokuty podľa ustanovení tejto zmluvy a ďalej ustanovenia tejto zmluvy, ktoré vzhľadom na svoju povahu majú trvať aj po skončení zmluvy, napr. ochrana dôverných informácií a informačná bezpečnosť.

**Čl. XI**

**Osobitné ustanovenia**

1. Dodávateľ (v prípade skupiny dodávateľov každý člen skupiny dodávateľov), jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), ktorí sú uvedení v prílohe č. 3 k zmluve musia byť v čase uzavretia zmluvy, v súlade s § 11 ods. 1 zákona o verejnom obstarávaní zapísaní v registri partnerov verejného sektora podľa zákona o registri partnerov verejného sektora, ak im zákon o registri partnerov verejného sektora túto povinnosť ukladá. Objednávateľ neuzatvorí túto zmluvu s dodávateľom, ak v čase jej uzavretia nebude mať dodávateľ, jeho subdodávatelia alebo subdodávatelia podľa zákona o registri partnerov verejného sektora splnenú podmienku zápisu v registri partnerov verejného sektora, ak im zákon o registri partnerov verejného sektora túto povinnosť ukladá, alebo ak dodávateľ bude mať uložený zákaz účasti podľa § 182 ods. 3 písm. b) zákona o verejnom obstarávaní.
2. Objednávateľ môže podľa § 19 ods. 3 zákona o verejnom obstarávaní odstúpiť od tejto zmluvy, ak dodávateľ v čase uzatvorenia zmluvy nebol zapísaný v registri partnerov verejného sektora, ak mu zákon o registri partnerov verejného sektora túto povinnosť ukladá alebo ak bol vymazaný z registra partnerov verejného sektora alebo ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní.
3. Na plnenie predmetu zmluvy môže dodávateľ využiť subdodávateľov. Dodávateľ je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch dodávateľa v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 3 k tejto zmluve a obsahuje okrem uvedených údajov podiel plnenia zo zmluvy v % a stručný opis časti zmluvy, ktorá bude predmetom subdodávky.
4. Dodávateľ je povinný písomne oznámiť objednávateľovi akúkoľvek zmenu údajov o subdodávateľovi, ktorý je uvedený v prílohe č. 3 k tejto zmluve najneskôr do 5 pracovných dní odo dňa uskutočnenia tejto zmeny písomnou formou na adresu uvedenú v záhlaví zmluvy.
5. V prípade zmeny subdodávateľa je dodávateľ najneskôr tri (3) pracovné dni pred zmenou subdodávateľa povinný písomne oznámiť objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, resp. identifikačné údaje podnikateľského subjektu. Zmena nového subdodávateľa sa vykoná zápisom o zmene prílohy dňom jej podpísania oboma zmluvnými stranami a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky; vzor zápisu o zmene prílohy k zmluve tvorí prílohu č. 4 k tejto zmluvy; osobami oprávnenými konať vo veciach zmeny prílohy č. 3 k zmluve sú:

za dodávateľa: ............................

za objednávateľa: riaditeľ odboru investícií a správy majetku.

1. Využitím subdodávateľov nie je dotknutá zodpovednosť dodávateľa za plnenie predmetu zmluvy.
2. Objednávateľ podpísaním tejto zmluvy akceptuje všetkých subdodávateľov dodávateľa, čo však dodávateľa nezbavuje zodpovednosti za kvalitu plnenia zmluvy podľa všeobecne záväzných právnych predpisov a tejto zmluvy.
3. Pri plnení zmluvy treťou osobou (subdodávateľom) má dodávateľ zodpovednosť akoby plnil predmet zmluvy sám.
4. Dodávateľ je povinný písomne oznámiť objednávateľovi akúkoľvek zmenu svojich identifikačných a kontaktných údajov.
5. Ak sa dodávateľ v súvislosti s plnením povinností podľa zmluvy dostane do súdneho konania s treťou osobou, alebo by takéto súdne konanie hrozilo, bezodkladne o tom vyrozumie objednávateľa. Objednávateľ bude povinný na požiadanie dodávateľa dať ihneď k dispozícii dodávateľovi všetky potrebné informácie a podklady. Táto povinnosť vznikne príslušným vyrozumením. Uvedená povinnosť bude platiť recipročne aj pre dodávateľa, pokiaľ by sa do takéhoto konania dostal objednávateľ. Vzájomná podpora sa poskytne iba v prípadoch, ak nedošlo k porušeniu všeobecne záväzných právnych predpisov v súvislosti s plnením tejto zmluvy.
6. Dodávateľ je povinný bezodkladne písomne oznámiť objednávateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto zmluvy. Ďalej je povinný bezodkladne oznámiť objednávateľovi, ak niektorý z veriteľov dodávateľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
7. Zmluvné strany a ich zamestnanci, ako aj prípadní subdodávatelia sú povinní zachovať mlčanlivosť o všetkých dôverných informáciách, ktoré sú uvedené v tejto zmluve a v jej prílohách a/alebo, ktoré budú uvedené v jej dodatkoch a prílohách a/alebo, ktoré im boli poskytnuté, alebo ktoré inak získali v súvislosti so zmluvou alebo s ktorými sa oboznámili počas plnenia tejto zmluvy, resp. ktoré súvisia s predmetom plnenia, s údajmi, ktoré podliehajú ochrane podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov, s údajmi o klientoch a obchodných partneroch objednávateľa, s údajmi z informačného systému objednávateľa a s údajmi získanými v rámci predzmluvných rokovaní, ktoré súvisia so zmluvou, s výnimkou nasledujúcich prípadov:
8. ak je poskytnutie informácie od dotknutej strany uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzného právneho predpisu (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov);
9. ak je informácia verejne dostupná z iného dôvodu ako je porušenie povinnosti mlčanlivosti dotknutou stranou, informácie, ktoré už sú v deň podpísania zmluvy verejne známe alebo ktoré je možné už v deň podpísania tejto zmluvy získať z bežne dostupných informačných prostriedkov;
10. ak sa jedná o informácie, ktoré sa stanú po podpísaní zmluvy verejne známymi, alebo ktoré možno po tomto dni získať z bežne dostupných informačných prostriedkov;
11. ak je informácia poskytnutá odborným poradcom dotknutej zmluvnej strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo, ak sa voči dotknutej strane zaviazali povinnosťou mlčanlivosti;
12. pre účely akéhokoľvek súdneho, rozhodcovského, správneho alebo iného konania, ktorého je dotknutá strana účastníkom;
13. ak je informácia poskytnutá so súhlasom druhej strany.
    1. Zmluvné strany sú povinné zachovávať mlčanlivosť o všetkých dôverných informáciách, ibaže by z tejto zmluvy, alebo z príslušných všeobecne záväzných právnych predpisov vyplývalo inak. Tento záväzok nezaniká ani po ukončení tejto zmluvy.
    2. Zmluvné strany sa zaväzujú, že dôverné informácie bez predchádzajúceho písomného súhlasu druhej strany nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov zmluvných strán, subdodávatelia, audítori alebo právni poradcovia zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
    3. Zmluvné strany sa zaväzujú, že upovedomia druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
    4. Zmluvné strany sa zaväzujú, že budú ochraňovať dôverné informácie druhej strany s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
    5. Túto zmluvu je možné meniť počas jej trvania bez nového verejného obstarávania v súlade s ustanovením § 18 zákona o verejnom obstarávaní a v súlade s európskou legislatívou. Zmena zmluvy musí byť písomná.

**Čl. XII**

**Záverečné ustanovenia**

1. Táto zmluva sa uzatvára na dobu určitú, a to na 12 mesiacov odo dňa nadobudnutia jej účinnosti alebo do vyčerpania celkovej ceny za predmet zmluvy, t.j. ..............EUR s DPH, podľa toho, ktorá skutočnosť nastane skôr.

2. Táto zmluva podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť objednávateľa zverejniť túto zmluvu ako aj jednotlivé objednávky a faktúry vyplývajúce z tejto zmluvy vrátane jej príloh v plnom rozsahu.

3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po jej zverejnení v Centrálnom registri zmlúv vedenom Úradom vlády Slovenskej republiky.

4. Zmluvu je možné meniť alebo dopĺňať iba formou písomných dodatkov, ktoré budú jej neoddeliteľnou súčasťou. Písomná zmena prílohy č. 3 k zmluve sa vykoná zápisom o zmene prílohy podľa vzoru uvedeného v prílohe č. 4 k zmluve. Zmluvu je možné meniť len v prípade, ak zmeny a doplnenia nebudú v rozpore s ustanovením § 18 zákona o verejnom obstarávaní a európskou legislatívou.

5. Zmluvné strany sa v súlade s ustanovením § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom. Vzťahy neupravené touto zmluvou sa budú riadiť príslušnými ustanoveniami Obchodného zákonníka, zákona o verejnom obstarávaní a ďalšími všeobecne záväznými právnymi predpismi Slovenskej republiky a európskou legislatívou.

6. Zmluvné strany sa zaväzujú, že všetky spory, vyplývajúce z tejto zmluvy, budú riešiť predovšetkým formou dohody. Prípadné spory, o ktorých sa zmluvné strany nedohodnú, budú sa riadiť právnym poriadkom Slovenskej republiky a budú postúpené na rozhodnutie vecne a miestne príslušnému súdu.

7. Ak niektoré ustanovenia tejto zmluvy stratili platnosť alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Na miesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.

8. Neoddeliteľnou súčasťou tejto zmluvy sú prílohy:

Príloha č. 1: Cenová kalkulácia, špecifikácia a predpokladané množstvo predmetu zmluvy

Príloha č. 2: Výkresová dokumentácia

Príloha č. 3: Zoznam subdodávateľov

Príloha č. 4: Vzor zápisu o zmene prílohy č. 3

9. Zmluva je vyhotovená v štyroch rovnopisoch, po dva rovnopisy pre každú zmluvnú stranu.

10. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a právnym účinkom porozumeli a na znak súhlasu ju vlastnoručne podpísali.

V ......................, dňa V Bratislave, dňa ..........................

Za dodávateľa: Za objednávateľa:

––––––––––––––––––––––––––– –––––––––––––––––––––––––––

**Ing. Juraj Káčer**

generálny riaditeľ

Sociálnej poisťovne

**CENOVÁ KALKULÁCIA, ŠPECIFIKÁCIA**

**A PREDPOKLADANÉ MNOŽSTVO PREDMETU ZMLUVY**

ZOZNAM SUBDODÁVATEĽOV

Názov, obchodné meno

Adresa:

IČO:

Na uskutočnení plnenia Zmluvy na dodávku a montáž informačného systému č. ***[doplní verejný obstarávateľ pred podpisom zmluvy]***

1. sa nebudú podieľať subdodávatelia a celý predmet zmluvy o dielo uskutočníme vlastnými kapacitami.\*
2. sa budú podieľať nasledovní subdodávatelia:\*

|  |  |  |  |  |  |
| --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľa.  Adresa sídla alebo miesta podnikania subdodávateľa. | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Podiel plnenia zo zmluvy o dielo v % | Predmet subdodávok |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

V ... dňa XX.XX.202X

................................................

meno a priezvisko,

funkcia, podpis\*\*

*\* Nehodiace sa prečiarknite*

\*\**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. V prípade skupiny dodávateľov podpis každého člena skupiny dodávateľov alebo osoby oprávnenej konať v danej veci za člena skupiny dodávateľov*

**ZÁPIS**

**O ZMENE PRÍLOHY Č. 3 „ZOZNAM SUBDODÁVATEĽOV“**

***k zmluve na dodávku a montáž informačného systému***

uzatvorenej podľa § 269 ods. 2 Obchodného zákonníka v znení neskorších predpisov

(ďalej len „zmluva“) medzi:

dodávateľom ..................................................................................................................................

(ďalej len „dodávateľ“) a

objednávateľom ***Sociálna poisťovňa****, Ul. 29. augusta 8 a 10, 813 63 Bratislava, IČO: 30807484* (ďalej len „objednávateľ“)

V súlade s čl. XI bodom 5 zmluvy, v ktorom sa zmluvné strany dohodli o spôsobe zmeny prílohy č. 3 k zmluve „Zoznam subdodávateľov“, zmluvné strany v zastúpení ich oprávnenými zástupcami podpisujú tento zápis, ktorým sa mení príloha č. 3 k zmluve „Zoznam subdodávateľov“, ktorá tvorí prílohu k tomuto zápisu.

Dôvod potreby uskutočnenia zmeny prílohy č. 3 k zmluve  „Zoznam subdodávateľov“:

...............................................................................................................................................................................................................................................................................................................

Tento zápis je neoddeliteľnou súčasťou zmluvy.

Tento zápis nadobúda platnosť dňom jeho podpísania oprávnenými zástupcami oboch zúčastnených strán a účinnosť dňom nasledujúcim po dni jeho zverejnenia v Centrálnom registri zmlúv vedenom Úradom vlády Slovenskej republiky.

Nadobudnutím účinnosti tohto zápisu sa v celom rozsahu mení znenie prílohy č. 3 k zmluve „Zoznam subdodávateľov“.

Za dodávateľa: Za objednávateľa:

Bratislava, dňa

............................................... ............................................

Príloha:

Príloha č. 3 k zmluve „Zoznam subdodávateľov“